Rikunarita-ORG/Wikinium huggingface dataset:
# CSS

|  |  |
| --- | --- |
|  | Quest articol chì l'è scrivuu in lombard, grafia milanesa. |

El **CSS** (**Cascading Style Sheets**) l'è 'l lenguagg doperaa per marcà el stil di paginn web scrivuu in HTML e in di sò derivaa (comé XML e XHTML) e regolamentaa dal 1996 dal W3C.

L'è staa inventaa per avègh la possibilità de separà el contegnuu dal stil, permett de doperà de noeuv el codes e programmà in manera pussee fonzionala.
# Internet Archive

|  |  |
| --- | --- |
|  | Quell articol qì l'è scrivud in Lombard, cond l'ortografia Scriver Lombard. |

Ol logo
Ol Internet Archive l'è una biblioteca dijitala *non profit* qe la g'ha come obietiv qell de consentir un "acess universal a la conoscenza". La dà un spazio dijital permanent per l'acess a di collezion de material dijital qe i g'ha dent, tra l'olter, sit web, audio, imajin in moviment (video) e liber. *Internet Archive* l'è stait fondad da Brewster Kahle ind el 1996 e al fa part de la IIPC (International Internet Preservation Consortium). Come jonta a la so funzion principala de arqiviazion, *Internet Archive* l'è un'organizazion qe la circa de rivar a l'obietiv de hir-ga Internet libera e dervida, e l'è un'associazion *non profit* recognossida in manera ofiçal ind i Stats Unids.

I ofiç aministrativ i è a San Francisco, e i data center i è a San Francisco, a Redwood City, e a Mountain View, in California. La plœ granda collezion dijital de la biblioteca l'è l'arqivio web, una sorta di racolta di "fermi imajin" del *World Wide Web* catalogads segond la data ind la qual i è stait ciapads. Per sicureza g'è un mirror de l'arqivio ind la *Bibliotheca Alexandrina* in Ejit. L'è permetid a tœts ol caricar e ol scaricar del material dijital da e verso i so server a costo zero.

Al permet anc l'acess a un di plœ grands projets de arqiviazion dijital di liber, l'è part de la American Library Association e l'è recognossid in manera ofiçal dal stat de la California come biblioteca pubblica. La socetaa la g'ha 200 lavorador, e tants de lor i è dree a scanerizar di volœm cartacei ind i center specializads. L'ofeç principal de San Francisco al g'ha trenta lavorador. Internet Archive al g'ha un *budget* de circa 10 milioni de dollari l'ann qi veng ind la plœ part da una varietaa di fonts: i solds di servizi del *web crawling*, collaborazion varie, donazion, e la *Kahle-Austin Foundation*.

## Ligam de fora

* www.archive.org - sit ofiçal del projet
* The Wayback Machine

## Riferiments
# Center-destra

|  |  |
| --- | --- |
|  | Quest articol chì l'è scrivuu in lombard, grafia milanesa. |

El **center-destra** l'è l'idea politega conservatora che la refuda el titol integral de destra e la se considera moderada.

Tendenzialment de adressa democristiana, la se troeuva d'accordi cont i principi del liberalism e l'è a favor del Stat social per i besognos.